Drie dood in ongeluk midde aandklokreël | Maroela Media
Drie mense is dood en een ernstig beseer in 'n kop-aan-kop-botsing buite Phalaborwa in Limpopo. Die ongeluk het Sondag 02:30 op die R71 plaasgevind. Die huidige aandklokreël bepaal dat motoriste nie tussen 21:00 en 04:00 op die land se paaie mag wees nie.
Volgens die departement van vervoer en gemeenskapsveiligheid in Limpopo het die ongeluk gebeur toe die bestuurder van 'n Volkswagen Polo beheer oor die voertuig verloor en reg van voor teen 'n Ford-sedan vasgery het. "Die bestuurders van albei voertuie en die passasier van een van die motors is op die toneel dood verklaar. Nóg 'n passasier is in 'n ernstige toestand na die naaste hospitaal geneem."
Mavhungu Lerule-Ramakhanya, Limpopo se LUR vir vervoer en gemeenskapsveiligheid, het haar medelye met die familie van die oorledenes betuig, maar ook haar kommer uitgespreek dat sommige motoriste steeds die aandklokreël oortree.
Hulle stel nie belang in reëls
Hoekom word die mense nie beboet of arristeer as hulle die aandklok verontagsaam nie. Dit is soos die wat die regering net kla maar niks foen om dit te stop nie
Hoekom moet net motoriste beboet word as hulle die aandklok reël verontagsaam. Wat van al die proteste wat nou aangaan oor Zuma
'Beheer oor die voertuig verloor' is so niksseggend.
Daar was beslis uiters min voertuie op die pad – slegs die wat die kans wou vat. Dit is soos twee karre wat kop aan kop bots in 'n woestyn.
Ek bly in Pretoria Oos binne sig afstand van Atterbury Weg. Baie aande stap ek tot voor in my Erf. Dit gaan my verstand te bowe hoeveel voertuie LANK na die 21h00 aandklok reel nog rondry. Ek tel tot VYF "siviele/gewone"voertuie op 'n slag wat by die verkeerslig staan laatnag. Nou vra ek myself " Wie dink hierdie mense is hulle om nie gehoor te gee aan die reels nie, is hulle beter as die res van ons?" EN Waar gaan hulle heen of kom hulle vandaan.? (Ek praat nie van sekuriteits voertuie ens nie). Ek wens partykeer ek kan… Lees meer »